Savivärv
Savivärv on kergesti paigaldatav looduslik värv. Savivärv sisaldab erinevate koostiosadega savi, kaoliini, tärklist ning peeneteralist kvartsliiva. Savivärv ei sisalda säilitusaineid, lahusteid ega biotsiide. Savivärvid sobivad erinevatele sisepindadele (puidupinnad; puit-, kips-, kipskiudplaadid; kivi, tellis; savi-, lubi- jt. mineraalkrohvid, betoonplokid, Aeroc plokk, Fibo plokk jne.). Savivärv ei sobi niiskesse keskkonda.